               EUROPOS KOMISIJA
            Briuselis, 2015 07 14
            COM(2015) 336 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Belgijos paraiška – EGF/2015/003 BE/Ford Genk)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 (EB) dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. kovo 24 d. Belgija pateikė paraišką EGF/2015/003 BE/Ford Genk dėl finansinės paramos iš EGF, nes iš įmonės „Ford Genk“ ir 11 tiekėjų bei tolesnės gamybos grandies įmonių Belgijoje buvo atleista darbuotojų
                  2
               .

               3.Išnagrinėjusi šią paraišką Komisija, laikydamasi visų taikytinų EGF reglamento nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        EGF/2015/003 BE/Ford Genk

                        Valstybė narė

                        Belgija

                        Susijęs (-ę) regionas (-ai) (NUTS 2 lygis)

                        BE22 (Limburgas)

                        Paraiškos pateikimo data

                        2015 m. kovo 24 d.

                        Paraiškos gavimo patvirtinimo data

                        2015 m. balandžio 7 d.

                        Prašymo pateikti papildomos informacijos data

                        2015 m. balandžio 7 d.

                        Papildomos informacijos pateikimo terminas

                        2015 m. gegužės 19 d.

                        Vertinimo atlikimo terminas

                        2015 m. rugpjūčio 11 d.

                        Intervencijos kriterijus

                        EGF reglamento 4 straipsnio 1 dalies a punktas

                        Pagrindinė įmonė

                        „Ford Genk“

                        Susijusių įmonių skaičius

                        12

                        Ekonominės veiklos sektorius (-iai)

                        (NACE 2 red. skyrius)
                           3

                        29 skyrius (Variklinių transporto priemonių, priekabų ir puspriekabių gamyba)

                        Patronuojamųjų bendrovių, tiekimo ir tolesnės gamybos grandies įmonių skaičius

                        11

                        Ataskaitinis laikotarpis (keturių mėnesių)

                        2014 m. rugsėjo 1 d. – 2014 m. gruodžio 31 d.

                        Atleistų darbuotojų skaičius ataskaitiniu laikotarpiu (a)

                        4 881

                        Atleistų darbuotojų skaičius prieš ataskaitinį laikotarpį ir po jo (b)

                        230

                        Bendras atleistų darbuotojų skaičius (a + b)

                        5 111

                        Bendras reikalavimus atitinkančių paramos gavėjų skaičius

                        5 111

                        Bendras tikslinių paramos gavėjų skaičius

                        4 500

                        Remtinų nedirbančių ir nesimokančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtas biudžetas (EUR)

                        10 127 607

                        EGF paramai įgyvendinti skirtas biudžetas
                           4
                         (EUR)

                        320 000

                        Bendras biudžetas (EUR)

                        10 447 607

                        EGF parama (60 proc.) (EUR)

                        6 268 564

               PARAIŠKOS VERTINIMAS

               Procedūra

               4.Belgija paraišką EGF/2015/003 BE/Ford Genk pateikė 2015 m. kovo 24 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino gavusi paraišką 2015 m. balandžio 7 d. – per dvi savaites nuo paraiškos pateikimo, ir tą pačią dieną paprašė Belgijos pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2015 m. rugpjūčio 11 d.

               Paraiškos tinkamumas

               Susijusios įmonės ir paramos gavėjai

               5.Paraiška teikiama dėl 5 111 darbuotojų, kurie buvo atleisti iš „Ford Genk“ ir 11 tiekėjų bei tolesnės gamybos grandies įmonių. Pagrindinė įmonė vykdė veiklą ekonomikos sektoriuje, kuris priskiriamas prie NACE 2 red. 29 skyriaus (Variklinių transporto priemonių, priekabų ir puspriekabių gamyba). Darbuotojai atleisti iš pagrindinės įmonės daugiausia NUTS
                  5
                2 lygio Limburgo regione (BE22).

                        Įmonės ir atleistų darbuotojų skaičius per ataskaitinį laikotarpį

                        FORD

                        3 701

                        ISS Industrial Cleaning nv

                        23

                        BASF

                        16

                        LEAR

                        201

                        BELPLAS

                        89

                        SML

                        284

                        FACIL

                        34

                        SYNCREON

                        234

                        HENKEL

                        17

                        TRANSPORT SERVICE

                        47

                        IAC

                        171

                        ZENDER

                        64

                        Iš viso įmonių: 12

                        Iš viso atleistų darbuotojų:

                        4 881

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        4 881

               Intervencijos kriterijai

               6.Šią paraišką Belgija pateikė laikydamasi EGF reglamento 4 straipsnio 1 dalies a punkte nustatytų intervencijos kriterijų, pagal kuriuos per keturių mėnesių laikotarpį iš valstybės narės įmonių turi būti atleista ne mažiau kaip 500 darbuotojų, įskaitant tiekėjus ir tolesnės gamybos grandies įmones ir (arba) savarankiškai dirbančius asmenis, kurių veikla nutrūko.

               7.Šios paraiškos ataskaitinis keturių mėnesių laikotarpis – 2014 m. rugsėjo 1 d. – 2014 m. gruodžio 31 d.

               8.Atleistų darbuotojų skaičius ataskaitiniu laikotarpiu:

               –3 701 darbuotojas, atleistas iš „Ford Genk“;

               –1 180 darbuotojų, atleisti iš 11 „Ford Genk“ tiekėjų ir tolesnės gamybos grandies įmonių.

               Atleistų darbuotojų ir darbo veiklą nutraukusių asmenų skaičiaus apskaičiavimas

               9.Apskaičiuotas ataskaitiniu laikotarpiu atleistų darbuotojų skaičius:

               –4 858 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos;

               –23 – nuo darbo sutarties de facto nutraukimo dienos arba nuo sutarties galiojimo pabaigos.

               Reikalavimus atitinkantys paramos gavėjai

               10.Be jau minėtų darbuotojų, prie reikalavimus atitinkančių paramos gavėjų priskiriami ir 230 darbuotojų, kurie buvo atleisti prieš keturių mėnesių ataskaitinį laikotarpį arba po jo. Visi šie darbuotojai buvo atleisti po bendro pareiškimo apie planuojamą darbuotojų atleidimą 2012 m. spalio 22 d. Galima nustatyti aiškų priežastinį ryšį su atleidimą ataskaitiniu laikotarpiu paskatinusiu įvykiu.

               11.Taigi, bendras reikalavimus atitinkančių paramos gavėjų skaičius yra 5 111.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               12.Siekdama įrodyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Belgija teigia, kad per pastarąjį dešimtmetį Europos automobilių pramonė prarado didelę rinkos dalį. 2007–2012 m. lengvųjų automobilių gamyba ES 27 sumažėjo 14,6 proc. Tuo pačiu laikotarpiu Kinijos lengvųjų automobilių gamybos užimama rinkos dalis padidėjo daugiau nei dvigubai.

               13.Labiausiai tokią tendenciją skatina su globalizacija susijusi geografinė vartojimo slinktis, ypač spartus paklausos augimas Azijos rinkose, kuriuo ES gamintojai beveik negali pasinaudoti, nes tradiciškai šiose rinkose užima silpnesnes pozicijas. Registruojamų lengvųjų automobilių skaičius ES 2008–2012 m. nuolat mažėjo; nedidelis padidėjimas nustatytas tik 2009 m.
                  6
               .

               Lengvųjų automobilių gamyba. Tarptautinis palyginimas (proc. dalis)
                  7

               14.Iš diagramos matyti, kad ES užimama lengvųjų automobilių rinkos dalis 2000–2012 m. nuolat mažėjo. ES užimama rinkos dalis sumažėjo nuo 32,2 proc. 2007 m. iki 23,2 proc. 2012 m., iš viso 28,2 proc.

               15.Absoliučiaisiais skaičiais ES lengvųjų automobilių gamyba 2007–2012 m. sumažėjo 14,6 proc., o pasaulinė gamyba išaugo 18,9 proc., visų pirma Kinijoje (143,3 proc.) bei kitose Pietryčių Azijos ir Artimųjų Rytų šalyse.

               16.Europos automobilių pramonės padėtį dar labiau blogino ekonomikos ir finansų krizė bei trečiųjų šalių nustatyti importo apribojimai (pavyzdžiui, Argentina ir Brazilija nustatė naujus importo licencijų reikalavimus, o Rusija padidino importo muitus).

               17.Belgijos duomenys rodo, kad minėtos tendencijos smarkiai paveikė šalies automobilių pramonę: gamyba sumažėjo nuo 596 461 automobilio 2011 m. iki 503 504 automobilių 2013 m. (15,58 proc. gamybos sumažėjimas). Tuo pačiu laikotarpiu Belgijos automobilių eksportas sumažėjo 16,41 proc.
                  8
               .

               18.Iki šiol buvo pateikta 21 su NACE 2 red. 29 skyriumi (Variklinių transporto priemonių, priekabų ir puspriekabių gamyba) susijusi EGF paraiška; 11 iš jų buvo dėl globalizacijos sukeltų prekybos pokyčių, 10 – dėl pasaulinės finansų ir ekonomikos krizės.

               Darbuotojų atleidimą ir darbo veiklos nutraukimą lemiantys įvykiai

               19.Įvykis, nulėmęs darbuotojų atleidimą, – „Ford“ gamyklos Genke uždarymas visam laikui, apie kurį paskelbta 2012 m. spalio 22 d. Manoma, kad dėl „Ford“ gamyklos uždarymo Limburgo provincijoje prarasta 8 000 darbo vietų (įskaitant netiesiogiai prarastas darbo vietas). „Ford“ vadovai gamyklos Genke uždarymą grindė gana dideliais – maždaug 20 proc. – pertekliniais gamybos pajėgumais bendrovės Europos filialuose. „Ford“ Europoje pasiliks tris konvejerinės gamybos linijas ir gamins mažiau „Mondeo“, S-MAX ir „Galaxy“ modelių automobilių Valensijoje (Ispanija) įsikūrusioje gamykloje.

               20.„Ford“ gamyklos Genke uždarymas buvo netikėtas, nes darbdavys ir darbuotojai 2010 m. susitarė dėl būsimų darbo sutarčių, pagal kurias darbo vietos užtikrintos iki 2020 m. (taip pat numatyta 12 proc. sumažinti personalo išlaidas). 2012 m. rugpjūčio mėn. gamyklos vadovai patvirtino laikysiąsi susitarimo iki 2020 m. Šį teiginį lydėjo įvairios spėlionės spaudoje, o 2012 m. spalio mėn. „Ford“ paskelbė apie Genko gamyklos uždarymą.

               21.2013 m. atleisti darbuotojai buvo įtraukti į pirmąją EGF paraišką dėl globalizacijos poveikio; ji šiuo metu įgyvendinama
                  9
               . Antroji paraiška yra susijusi su darbuotojų atleidimu 2014 m. iki pat gamyklos uždarymo 2014 m. gruodžio mėn.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               22.„Ford“ gamyklos Genke uždarymo ekonominis poveikis išanalizuotas Haselto universiteto Verslumo ir inovacijų žinių centro (KIZOK) tyrime
                  10
               . Atlikus tyrimą nustatyta, kad Limburgo ekonomikai padaryta nemenka žala: prarasta per 8 000 darbo vietų (įskaitant netiesiogiai prarastas darbo vietas), nedarbo lygis išaugo 1,8–2 procentiniais punktais (regiono nedarbo lygio prieaugis – iki 29,4 proc., nuo 6,8 proc. iki 8,8 proc.), 2,6–2,9 proc. sumažėjo BVP ir net 10,9 proc. sumažėjo darbo našumas (automobilių pramonė šio regiono darbo našumui buvo itin svarbi). Be to, buvusiems „Ford“ gamyklos darbuotojams bus sunku rasti naują darbą, nes naujų darbo vietų regione siūloma mažai, o nedarbas ir taip didelis.

               Tiksliniai paramos gavėjai ir siūlomi veiksmai

               Tiksliniai paramos gavėjai

               23.Apskaičiuota, kad priemonėmis pasinaudos 4 500 atleistų darbuotojų. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų skaičius

                        Lytis

                        Vyrai

                        3 956

                        (87,9 %)

                        Moterys:

                        544

                        (12,1 %)

                        Pilietybė

                        ES piliečiai

                        4 474

                        (99,4 %)

                        Ne ES piliečiai

                        26

                        (0,6 %)

                        Amžiaus grupė

                        15–24 m.

                        19

                        (0,4 %)

                        25–29 m.

                        85

                        (1,9 %)

                        30–54 m.

                        3 154

                        (70,1 %)

                        55–64 m.

                        1 240

                        (27,6 %)

                        per 64 m.

                        2

                        (0,0 %)

               Siūlomų veiksmų tinkamumas

               24.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               (1)Individuali pagalba ieškant darbo, bylos tvarkymas ir bendro informavimo paslaugos

               –Interneto svetainė. Interneto svetainės, kurioje būtų teikiama informacija apie įmonėms padėti galinčių užimtumo tarnybų teikiamą paramą, sukūrimas. Ši svetainė bus vertinga priemonė tiek atleistiems darbuotojams, tiek potencialiems darbdaviams.

               –Svarbių klientų vadybininkas. Norą įdarbinti buvusius „Ford“ darbuotojus išreiškė nemažai potencialių darbdavių (statybos bendrovės, MVĮ, sveikatos priežiūros organizacijos, taip pat valdžios institucijos). Šias iniciatyvas pagal priemonę „Jobs for Limberg“ koordinuos svarbių klientų vadybininkas.

               –Patarėjai socialinės intervencijos klausimais. Socialinės intervencijos tarnyba teiks pirmąją pagalbą ir paramą tvarkant administracines bylas ir apklaus darbo ieškančius asmenis, kad būtų galima užvesti jų bylas.

               –Informacija apie profesinio rengimo galimybes. Pagal šią priemonę bus teikiama bendro pobūdžio informacija apie darbo galimybes, pavyzdžiui, nacionalinėje geležinkelių bendrovėje „Infrabel“. Tokiuose informaciniuose susirinkimuose, kuriuos potencialūs darbdaviai rengs specialiai buvusiems „Ford“ darbuotojams, bus aiškinama, kokios kvalifikacijos darbuotojų reikia jų įmonėms ir siekiama paskatinti dalyvius patiems kreiptis dėl darbo tose įmonėse.

               –Aktyvus profesinis orientavimas. Tai užimtumo skatinimo priemonė, pagal kurią konsultantai užmezga tiesioginį ryšį su darbdaviais, kad geriau paremtų tikslinius darbo ieškančius asmenis. Ši priemonė taip pat apima naudos gavėjų apsilankymą tose įmonėse.

               –Darbo mugės. Tai potencialių darbdavių susibūrimas, kuriame siūlomos atleistų darbuotojų kompetenciją atitinkančios darbo vietos. Tokios darbo mugės bus organizuojamos drauge su įdarbinimo firmomis ir sektoriaus organizacijomis.

               –Mokymas rengti paraišką dėl darbo. Įdarbinimo agentūros siūlo standartinius darbo paraiškų rengimo kursus – taip siekiama sustiprinti paramos gavėjų pozicijas darbo rinkoje. Specializuotos įmonės surengs papildomų kursų, pavyzdžiui, specialioms tikslinėms grupėms, kaip antai svetimkalbiams ar vyresnio amžiaus darbo ieškantiems asmenims.

               –Papildomas orientavimas ir informavimas apie kompetenciją profesinio orientavimo srityje. Nuodugnūs naudos gavėjų kompetencijos tyrimai įvairiais reintegracijos proceso etapais. Šiais tyrimais bus siekiama klientams suteikti dar geriau prie jų reikmių pritaikytą pagalbą.

               (2)Mokymas ir perkvalifikavimas.

               –Mokymas ir kompetencijos plėtotė. Tai darbo ieškantiems asmenims skirti kursai, pritaikyti prie jų mokymo(si) reikmių pačiose įvairiausiose srityse, visų pirma paslaugų sektoriuje ir keliose pramonės šakose. Tokie kursai gali būti organizuojami grupėms, jei visi dalyviai mokosi to paties dalyko, arba vadinamojo atviro mokymo, kai mokymas pritaikomas prie individualių reikmių. Dalį bazinio mokymo paslaugų suteiks Flandrijos užimtumo ir profesinio mokymo tarnyba. Labiau specializuoti kursai bus rengiami bendradarbiaujant su sektorių mokymo fondais, Limburgo mokymo centru „Syntra“ arba samdant išorės mokymo paslaugų teikėjus. Į šią priemonę bus įtrauktos ir trumpalaikės ir ilgalaikės stažuotės kaip darbo skatinimo arba mokymosi priemonė. Tokio mokymosi rezultatus gali pripažinti Flandrijos užimtumo tarnyba arba gali būti išduodamas akredituotos švietimo įstaigos diplomas.

               –Ankstesnio darbdavio organizuojamas mokymas. Tam tikram atleistų darbuotojų skaičiui „Ford“ pirmą 2015 m. pusmetį organizavo ne vienus mokymosi kursus. Tai daugiausia techninio pobūdžio kursai.

               –Individualus profesinis mokymas siekiant padėti įsidarbinti. Į šią priemonę įeina mokymasis darbo vietoje, kai mokomasi realioje aplinkoje ir sumažinamas darbo ieškančių asmenų atotrūkis nuo darbo rinkos. Pasibaigus tokio mokymo programai dalyvaujančios įmonės privalo pasiūlyti darbo ieškantiems asmenims neterminuotą darbo sutartį arba terminuotą darbo sutartį, kurios trukmė – ne trumpesnė nei mokymo programos.

               (3)Išmokos ir paskatos.

               –Įdarbinimo priemoka. Nuo 2015 m. sausio 1 d. Genko regiono bendrovės, įdarbinančios tikslinį paramos gavėją, gali gauti įdarbinimo priemoką. Įdarbinimo priemoka yra 2 000 EUR arba 3 000 EUR už vieną darbo vietą, priklausomai nuo darbo ieškančio asmens teisių. Darbo sutartis gali būti terminuota arba neterminuota, per 18 mėn. turi būti dirbama bent 12 mėn., be to, turi būti laikomasi šių sąlygų: darbuotojas gali būti įdarbintas tik po 2015 m. sausio 1 d., bendrovė įdarbinimo priemokos gali prašyti tik vieną kartą, o subsidija atleidus darbuotoją teikiama tik vieną kartą. Priemonės įgyvendinimo laikotarpiu darbdavys už asmenis, kurie priskiriami šio pasiūlymo tikslinei grupei, negali gauti įdarbinimo priemokų iš jokių kitų šaltinių.

               25.Čia nustatyti siūlomi veiksmai reiškia aktyvias darbo rinkos priemones pagal tinkamus finansuoti veiksmus, kaip nustatyta EGF reglamento 7 straipsnyje. Šie veiksmai neatstoja pasyvių socialinės apsaugos priemonių.

               26.Belgija pateikė reikiamą informaciją apie atitinkamai įmonei privalomus veiksmus, kaip nustatyta nacionalinėje teisėje arba kolektyvinėse sutartyse. Belgijos valdžios institucijos patvirtino, kad finansinė parama iš EGF nepakeis tokių veiksmų.

               Biudžeto sąmata

               27.Numatomos bendros išlaidos – 10 447 607 EUR; iš jų išlaidos prie asmens reikmių pritaikytoms paslaugoms – 10 127 607 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 320 000 EUR

               28.Bendra iš EGF prašomos finansinės paramos suma yra 6 268 564 EUR (60 proc. visų išlaidų).

                        Veiksmai

                        Numatytas dalyvių skaičius

                        Numatytos vieno dalyvio išlaidos
                        (EUR)
                           11

                        Numatytos visos išlaidos

                        (EUR)

                        Prie asmens reikmių pritaikytos paslaugos (pagal EGF reglamento 7 straipsnio 1 dalies a ir c punktus)

                        Interneto svetainės sukūrimas

                        4 500

                        10 000

                        Svarbių klientų vadybininkas

                        4 500

                        7

                        30 000

                        Patarėjai socialinės intervencijos klausimais

                        4 500

                        111

                        500 000

                        Informacija apie profesinio rengimo galimybes

                        4 500

                        20 000

                        Aktyvus profesinis orientavimas

                        1 000

                        870

                        870 000

                        Darbo mugės

                        4 500

                        30 000

                        Mokymas rengti paraišką dėl darbo

                        1 600

                        251

                        401 600

                        Papildomas orientavimas ir informavimas apie kompetenciją profesinio orientavimo srityje

                        1 000

                        128

                        128 000

                        Mokymas Flandrijos užimtumo ir profesinio mokymo tarnybos centre

                        1 000

                        2 510

                        2 510 000

                        Mokymas kaip užsakomoji paslauga rengiant konkursą

                        400

                        5 020

                        2 008 000

                        Mokymas bendradarbiaujant su sektorių mokymo fondais FTML, LIMOB, LIMTEC

                        422

                        2 287

                        965 324

                        Mokymas bendradarbiaujant su „Syntra“

                        200

                        4 500

                        900 000

                        Stažuotės

                        1 200

                        617

                        739 800

                        „Ford“ organizuojamas mokymas

                        168

                        967

                        162 383

                        Individualus profesinis mokymas siekiant padėti įsidarbinti

                        750

                        470

                        352 500

                        Tarpinė suma (a):

                        prie individualių poreikių pritaikytų paslaugų paketo proc. dalis

                        –

                        9 627 607

                        (95,06 %)

                        Išmokos ir paskatos (pagal EGF reglamento 7 straipsnio 1 dalies b punktą)

                        Įdarbinimo priemoka

                        200

                        2 500

                        500 000

                        Tarpinė suma (b):

                        prie individualių poreikių pritaikytų paslaugų paketo proc. dalis

                        –

                        500 000

                        (4,94 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        100 000

                        3. Informavimas ir viešinimas

                        –

                        20 000

                        4. Kontrolė ir ataskaitų teikimas

                        –

                        100 000

                        5. Kita

                        100 000

                        Tarpinė suma (c):

                        Visų išlaidų proc. dalis

                        –

                        320 000

                        (3,06 %)

                        Visos išlaidos (a + b + c):

                        –

                        10 447 607

                        EGF parama (60 proc. visų išlaidų)

                        –

                        6 268 564

               29.Išlaidos veiksmams, kurie šioje lentelėje nurodyti kaip EGF reglamento 7 straipsnio 1 dalies b punkte nustatyti veiksmai, neviršija 35 proc. visų išlaidų, susijusių su suderintu prie individualių poreikių pritaikytų paslaugų paketu. Belgija patvirtino, kad šie veiksmai taikomi su sąlyga, kad tiksliniai paramos gavėjai patys aktyviai dalyvautų darbo paieškos ar mokymosi veikloje.

               Išlaidų tinkamumo finansuoti laikotarpis

               30.Prie individualių poreikių pritaikytas paslaugas tiksliniams paramos gavėjams Belgija pradėjo teikti 2014 m. sausio 1 d. Todėl 24 dalyje nurodytų veiksmų išlaidos turėtų būti laikomos tinkamomis finansuoti EGF lėšomis nuo 2014 m. sausio 1 d. iki 2017 m. kovo 24 d.

               31.Pirmąsias administracines išlaidas, susijusias su EGF įgyvendinimu, Belgija patyrė 2014 m. rugsėjo 1 d. Todėl pasirengimo, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF lėšomis nuo 2014 m. rugsėjo 1 d. iki 2017 m. rugsėjo 24 d.

               Iš nacionalinių ar Sąjungos fondų finansuojamų veiksmų papildomumas

               Nacionalinio išankstinio finansavimo ar bendro finansavimo dalį skirs įvairios institucijos:

               Flandrijos užimtumo ir profesinio mokymo tarnyba (VDAB);

               Nacionalinė užimtumo tarnyba (RVA);

               Limburgo savivaldybė;

               Genko miestas;

               Limburgo metalo apdirbimo pramonės užimtumo ir mokymo fondas (FTML);

               Limburgo metalo apdirbimo pramonės darbuotojų rengimo institutas (LIMOB);

               mokymo centras „Syntra“;

               „Ford“.

               32.Belgija patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               33.Belgija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su tiksliniais paramos gavėjais, jų atstovais, socialiniais partneriais, vietos, regiono ir nacionalinėmis valstybinėmis užimtumo tarnybomis ir mokymo institucijomis bei pačia bendrove.

               Valdymo ir kontrolės sistemos

               34.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Belgija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja Europos socialinio fondo Flandrijai teikiamą paramą.

               Susijusios valstybės narės įsipareigojimai

               35.Belgija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               36.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  12
               , 12 straipsnyje.

               37.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 6 268 564 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               38.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  13
                13 punkte.

               Susiję teisės aktai

               39.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 6 268 564 EUR sumą į atitinkamą biudžeto eilutę.

               40.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Belgijos paraiška – EGF/2015/003 BE/Ford Genk)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  14
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  15
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  16
                12 straipsnyje;

               (3)2015 m. kovo 24 d. Belgija pateikė paraišką EGF/2015/003 BE/Ford Genk dėl finansinės paramos iš EGF, nes iš įmonės „Ford Genk“ ir 11 tiekėjų bei tolesnės gamybos grandies įmonių Belgijoje buvo atleista darbuotojų, o kai kuriems asmenims teko nutraukti darbo veiklą. Vėliau pateikta papildomos informacijos pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta minėto reglamento 13 straipsnyje;

               (4)todėl iš EGF turėtų būti mobilizuota 6 268 564 EUR suma finansinei paramai pagal Belgijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 6 268 564 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo ... [the date of its adoption]*.

                  17Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  OL L 393, 2006 12 30, p. 1.

                     (4)
                  Laikantis Reglamento (EB) Nr. 1309/2013 7 straipsnio ketvirtos pastraipos nuostatų.

                     (5)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (6)
                  Europos automobilių gamintojų asociacijos pusmečio ataskaita, 2013 m.

                     (7)
                  ECEA, The automobile Industry Pocket Guide 2013

                     (8)
                  FEBIAC (la Fédération Belge de l'Automobile et du Cycle): http://www.febiac.be/public/statistics.aspx?lang=FR

                     (9)
                  COM(2014) 532 final.

                     (10)
                  Universiteit Hasselt, Kenniscentrum voor Ondernemerschap en Innovatie (Prof. Dr. Ludo Peeters and Prof. Dr. Mark Vancauteren: Studie van de Economische Impact van de Sluiting van Ford Genk, 2012 m. lapkričio mėn.

                     (11)
                  Sąmata pagal dalyvių skaičių ir visas išlaidas

                     (12)
                  OL L 347, 2013 12 20, p. 884.

                     (13)
                  OL C 373, 2013 12 20, p. 1.

                     (14)
                  OL L 347, 2013 12 20, p. 855.

                     (15)
                  OL C 373, 2013 12 20, p. 1.

                     (16)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (17)
                   Date to be inserted by the Parliament before the publication in OJ.


               EUROPOS KOMISIJA
            Briuselis, 2015 05 27
            COM(2015) 238 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Italijai ir Graikijai skirtos lankstumo priemonės, susijusios su tarptautinės apsaugos srities laikinosiomis priemonėmis, mobilizavimo

               AIŠKINAMASIS MEMORANDUMAS

               2013 m. gruodžio 2 d. Tarybos reglamente (ES, EURATOMAS) Nr. 1311/2013, kuriuo nustatoma 2014–2020 m. daugiametė finansinė programa
                  1
               , numatyta galimybė mobilizuoti lankstumo priemonę, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų.

               Pagal Tarybos reglamento Nr. 1311/2013 11 straipsnį ir 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  2
                12 punktą, išnagrinėjusi visas galimybes perskirstyti asignavimus ir išnaudojusi visą nepaskirstytą maržą pagal išlaidų kategoriją „Saugumas ir pilietybė“ (3 išlaidų kategorija) Komisija siūlo mobilizuoti lankstumo priemonę. Šis lėšų mobilizavimas susijęs su 123 966 698 EUR suma, viršijant 3 išlaidų kategorijos viršutinę ribą, ir yra skirtas papildyti įvairių laikinų prieglobsčio srities priemonių finansavimą Europos Sąjungos bendrajame biudžete 2016 finansiniais metais, siekiant sumažinti tiesioginį ir išimtinio pobūdžio spaudimą Italijos ir Graikijos prieglobsčio ir migracijos sistemoms, kurių bendros išlaidos, įtrauktos į 2016 m. biudžetą, siekia maždaug 150 000 000 EUR.

               Mokėjimų asignavimai, susiję su siūloma mobilizuoti lankstumo priemone 2016 m., turėtų būti visiškai panaudoti 2017 m. ir bus įtraukti į 2017 m. biudžeto projektą.

               Komisija primena, kad sprendimas Europos Sąjungos oficialiajame leidinyje paskelbtinas ne vėliau negu Europos Sąjungos 2016 finansinių metų bendrasis biudžetas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Italijai ir Graikijai skirtos lankstumo priemonės, susijusios su tarptautinės apsaugos srities laikinosiomis priemonėmis, mobilizavimo

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  3
               , ypač į jo 12 punktą,

               atsižvelgdami į Europos Komisijos pasiūlymą,

               kadangi:

               (1)Tarybos reglamento Nr. 1311/2013, kuriuo nustatoma daugiametė finansinė 2014–2020 m. programa
                  4
               , 11 straipsniu sukurta iki 471 mln. EUR (2011 m. kainomis) vertės per metus lankstumo priemonė;

               (2)išnagrinėjusi visas galimybes perskirstyti asignavimus ir išnaudojusi visą nepaskirstytą maržą pagal išlaidų kategoriją „Saugumas ir pilietybė“ (3 išlaidų kategorija) Komisija siūlo mobilizuoti 123 966 698 EUR pagal lankstumo priemonę, kad būtų papildytas įvairių laikinų prieglobsčio srities priemonių finansavimas Europos Sąjungos bendrajame biudžete 2016 finansiniais metais, viršijant 3 išlaidų kategorijos viršutinę ribą, siekiant sumažinti tiesioginį ir išimtinio pobūdžio spaudimą Italijos ir Graikijos prieglobsčio ir migracijos sistemoms. Bendros tų priemonių išlaidos 2016 m. siekia maždaug 150 000 000 EUR,

               (3)mokėjimų asignavimai, susiję su siūloma mobilizuoti lankstumo priemone 2016 m., turėtų būti visiškai panaudoti 2017 m. ir bus įtraukti į 2017 m. biudžeto projektą,

               PRIĖMĖ ŠĮ SPRENDIMĄ:

               1 straipsnis

               2016 finansinių metų Europos Sąjungos bendrajame biudžete naudojama lankstumo priemonė siekiant padidinti įsipareigojimų asignavimus 123 966 698 EUR, viršijant išlaidų kategorijos „Saugumas ir pilietybė“ (3 išlaidų kategorija) viršutinę išlaidų ribą.

               Ši suma naudojama siekiant papildyti prieglobsčio srities įvairių laikinų priemonių finansavimą, siekiant sumažinti tiesioginį ir išimtinio pobūdžio spaudimą Italijos ir Graikijos prieglobsčio ir migracijos sistemoms.

               Mokėjimų asignavimai, susiję su siūloma mobilizuoti lankstumo priemone 2016 m., turėtų būti visiškai panaudoti 2017 m. ir bus įtraukti į 2017 m. biudžeto projektą.

               2 straipsnis

               Šis sprendimas skelbiamas Europos Sąjungos oficialiajame leidinyje.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 884.

                     (2)
                  OL C 373, 2013 12 20, p. 1.

                     (3)
                  OL C 373, 2013 12 20, p. 1.

                     (4)
                  OL L 347, 2013 12 20, p. 884.


Svarbus teisinis pranešimas

|

52007PC0559

Pasiūlymas Europos parlamento ir Tarybos sprendimas iš dalies keičiantis Tarybos direktyvą 76/769/EEB dėl tam tikrų pavojingų medžiagų ir preparatų 2-(2-metoksietoksi)etanolio, 2-(2-butoksietoksi)etanolio, metilendifenil diizocianato, cikloheksano ir amonio nitrato pardavimo ir naudojimo ribojimų (Tarybos direktyvos 76/769/EEB dalinis pakeitimas) {SEK(2007) 1237} {SEK(2007) 1238}  /* KOM/2007/0559 galutinis - COD 2007/0200 */

	[pic] | EUROPOS BENDRIJŲ KOMISIJA |Briuselis, 2.10.2007KOM(2007) 559 galutinis2007/0200 (COD)PasiūlymasEUROPOS PARLAMENTO IR TARYBOS SPRENDIMASiš dalies keičiantis Tarybos direktyvą 76/769/EEB dėl tam tikrų pavojingų medžiagų ir preparatų 2-(2-metoksietoksi)etanolio, 2-(2-butoksietoksi)etanolio, metilendifenil diizocianato, cikloheksano ir amonio nitrato pardavimo ir naudojimo ribojimų (Tarybos direktyvos 76/769/EEB dalinis pakeitimas)(pateikta Komisijos){SEK(2007) 1237}{SEK(2007) 1238}AIŠKINAMASIS MEMORANDUMAS1. PASIŪLYMO APLINKYBĖS1976 m. liepos 27 d. Tarybos direktyvoje 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo nustatytas visai Europos Sąjungai skirtų suderintų taisyklių dėl pavojingų medžiagų ir preparatų tiekimo į rinką ir naudojimo pagrindas.Direktyva 76/769/EEB yra naudojama pavojingų medžiagų keliamam pavojui žmonių sveikatai ir aplinkai valdyti. Direktyvos 76/769/EEB I priede išvardytos pavojingos medžiagos ir preparatai į rinką gali būti tiekiami ir naudojami laikantis ypatingų sąlygų.Toliau nurodytų penkių medžiagų keliamą pavojų siūloma valdyti įtraukiant jas į Direktyvos 76/769/EEB I priedą:-  2-(2-metoksietoksi)etanolis (DEGME)-  2-(2-butoksietoksi)etanolis (DEGBE)-  metilendifenil diizocianatas (MDI)-  cikloheksanas-  amonio nitratas (AN).Pagal 1993 m. kovo 23 d. Tarybos Reglamentą (EEB) Nr. 793/93 dėl esančių medžiagų rizikos įvertinimo ir kontrolės buvo atliktas DEGME, DEGBE, MDI ir cikloheksano rizikos vertinimas. Vertinant riziką nustatyti pavojai žmonių sveikatai, kai vartotojai naudoja preparatus, kuriuose yra šių keturių medžiagų. Vadovaujantis Reglamentu (EEB) Nr. 793/93 priimtose Komisijos rekomendacijose 1999/721/EB[1] ir 2007/xxx/EB[2] siūloma taikyti Tarybos direktyvoje 76/769/EEB Bendrijos lygmeniu nustatytus pardavimo ir naudojimo ribojimus, kaip patį tinkamiausią būdą sumažinti pavojų vartotojams.Amonio nitratas yra medžiaga, galinti veikti kaip oksidantas, o rizika, kurią reikia vertinti, kyla dėl jo sprogiųjų savybių, jei jis sumaišomas su tam tikromis kitomis medžiagomis. ES amonio nitratas plačiai naudojamas kaip trąšos, o amonio nitrato trąšos turi atitikti tam tikrus būtiniausius saugos standartus prieš jas patiekiant į rinką.1.1. Įvadas į chemines medžiagas (cheminė tapatybė ir naudojimo paskirtis)1.1.1. 2-(2-metoksietoksi)etanolis (DEGME)2-(2-metoksietoksi)etanolis (DEGME) priklauso glikolio eterių, kurie dažniausiai naudojami kaip skiedikliai įvairiausiomis paskirtims, grupei. Medžiaga identifikuojama CAS numeriu 111-77-3 ir EINECS numeriu 203-906-6.DEGME dažniausiai naudojama kaip priemonė reaktyviniams degalams nuo užšalimo apsaugoti. DEGME dar naudojamas kaip cheminis tarpinis produktas, pagrindinis chemijos produktas (skiediklių gamyba) ir kaip dažų ir lakų skiediklis, dažų nuėmiklis, valymo priemonė, blizgesio emulsija, grindų sandariklis, langų plovimo skystis, odos plovimo priemonė (muilas) ir odos priežiūros produktas[3].1.1.2. 2-(2-butoksietoksi)etanolis (DEGBE)2-(2-butoksietoksi)etanolis (DEGBE) priklauso glikolio eterių, kurie dažniausiai naudojami kaip skiedikliai įvairiausiomis paskirtims, grupei. Medžiaga identifikuojama CAS numeriu 112-34-5 ir EINECS numeriu 203-961-6.DEGBE naudojama dažuose, dažikliuose, rašaluose, valikliuose ir plovikliuose. Pagrindinė šios veikliosios medžiagos funkcija yra ištirpinti įvairias mišinių sudedamąsias dalis vandeninėje ir nevandeninėje terpėje[4].1.1.3. Metilendifenil diizocianatas (MDI)Metilendifenil diizocianatas (MDI) yra susijęs su keliais izomeriniais junginiais, kurių cheminė formulė yra C15H10N2O2. Medžiaga, identifikuojama EINECS numeriu 247-714-0 ir CAS numeriu 26447-40-5, apima visus izomerinius mišinius ir visus specifinius izomerus, net jei tie izomerai turi atskirus CAS arba EINECS numerius.MDI dažniausiai naudojama pramoniniu būdu gaminant kietojo poliuretano putas, kurios naudojamos visame pasaulyje. Taip pat naudojama dažuose ir gruntuose, klijuose, sandarikliuose (įskaitant vandeniui atsparias sandarinimo medžiagas), elastomeruose ir avalynėje. Taip pat naudojama medžio drožlių plokščių (medžiui surišti) ir liejimo formų liejimo pramonei gamyboje[5].1.1.4. CikloheksanasCikloheksanas yra cikloalkanas, kurio molekulinė formulė yra C6H12. Jis identifikuojamas CAS numeriu 110-82-7 ir EINECS numeriu 203-806-2.Kaip skiediklis dažniausiai naudojamas klijuose (cikloheksanas derinamas su kitais skiedikliais). Tai dažniausiai yra neopreno (polichlorpreno) pagrindu pagaminti klijai, naudojami odos pramonėje (batai), statybų pramonėje (grindų sandarikliai) ir automobilių įrangos pramonėje. Cikloheksano klijų produktus dažniausiai naudoja amatininkai ir plačioji visuomenė buityje bei „pasidaryk pats“ tipo produktuose[6].1.1.5. Amonio nitratas (AN).Amonio nitrato molekulinė formulė yra NH4NO3 ir jis identifikuojamas CAS numeriu 6484-52-2 bei EINECS numeriu 229-347-8. Nors oficialiai jis neklasifikuojamas kaip oksiduojanti medžiaga, esant tam tikroms sąlygoms jo oksidacijos savybės gali būti labai stiprios.Amonio nitratas plačiai naudojamas visoje ES kaip trąšos, bet jis taip pat yra pagrindinė komercinės sprogiosios medžiagos ANFO sudedamoji dalis (amonio nitrato kuras). Amonio nitratas kaip trąša gali būti naudojama vienas arba maišomas su kitomis maistingosiomis medžiagomis. Trąšų pramonės terminologijoje šios dvi kategorijos vadinamos paprastosiomis ir sudėtinėmis trąšomis, o atitinkamais cheminių medžiagų teisės aktų terminais tai yra cheminės medžiagos ir preparatai. Trąšos, kuriose yra daugiau kaip 28 % azoto, laikomos didelės azoto koncentracijos amonio nitrato trąšomis.1.2. Rizikos vertinimas ir rizikos valdymo priemonės1.2.1. 2-(2-metoksietoksi)etanolis (DEGME)Pagal Tarybos reglamentą (EEB) Nr. 793/93 Nyderlandų atliktame rizikos vertinime pateikta išvada, kad reikia riboti pavojų žmonių sveikatai (darbuotojams ir vartotojams). Pavojus vartotojų sveikatai kyla, kai DEGME naudojamas dažuose arba dažų nuėmikliuose.Rizikos vertinimo ataskaita buvo pateikta Toksiškumo, ekotoksiškumo ir aplinkos moksliniam komitetui (TEAMK), kuris priėmė nuomonę 1998 m. vasario 27 d. 6-ajame plenariniame posėdyje[7]. Neskaitant bendrųjų pastabų apie išvestinį nepavojingo cheminių medžiagų poveikio sveikatai lygį darbo vietoje (angl. – Health Based Occupational Reference Values), kurioms TEAMK nevisiškai pritarė, rizikos vertinimo ataskaita įvertinta gerai.Komisijos rekomendacijoje 1999/721/EB[8] pateikta strategija kaip apriboti pavojų vartotojams, siekiant užkirsti kelią odos sąlyčiui su DEGME, esančiu dažuose ir dažų nuėmikliuose. Prieita išvados, kad darbuotojų atžvilgiu jau galiojantys teisės aktai pagal Tarybos direktyvą 98/24/EB[9] suteikia tinkamą apsaugą nuo DEGME keliamo pavojaus.Remiantis 2000 m. Dažų, spausdinimo rašalo ir meninių dažų pramonės Europos Vadovų Tarybos (CEPE) atliktu tyrimu, plačiajai visuomenei parduodamuose dažuose yra tik labai nedidelis DEGME kiekis. CEPE rekomendavo savo nariams pakeisti DEGME kitomis medžiagomis visuose vartotojams skirtuose dažuose ir jie daugiau nebenaudoja DEGME vartotojų rinkai skirtuose dažuose.2006 m. gruodžio mėn. Komisija kreipėsi į Europos dažų nuėmiklių gamintojus, kurie patvirtino, kad jie nebepardavinėja DEGME vartotojams.1.2.2. 2-(2-butoksietoksi)etanolis (DEGBE)Pagal Tarybos reglamentą (EEB) Nr. 793/93 Nyderlandų atliktame rizikos vertinime pateikta išvada, kad reikia riboti pavojų žmonių sveikatai (darbuotojams ir vartotojams). Išvados, kad reikia riboti pavojų vartotojams, buvo grindžiamos pavojumi, kuris kyla naudojant DEGBE dažant dažų purškikliais.Rizikos vertinimo ataskaita buvo pateikta Toksiškumo, ekotoksiškumo ir aplinkos moksliniam komitetui (TEAMK), kuris priėmė nuomonę 1998 m. vasario 27 d. 6–ajame plenariniame posėdyje[10]. Neskaitant bendrųjų pastabų apie išvestinį nepavojingo cheminių medžiagų poveikio sveikatai lygį darbo vietoje (angl. – Health Based Occupational Reference Values), kurioms TEAMK nevisiškai pritarė, rizikos vertinimo ataskaita įvertinta gerai.Komisijos rekomendacijoje 1999/721/EB nustatyta DEGBE pavojaus mažinimo strategija[11]. Strategijoje rekomenduojama netiekti vartotojams purkšti skirtų dažų, kurių sudėtyje yra DEGBE. Be to, ant dažų, kuriuose yra DEGBE ir kurie tiekiami į rinką plačiajai visuomenei parduoti, turėtų būti aiškiai pažymėta, kad jų negalima purkšti. Prieita išvados, kad darbuotojų atžvilgiu jau galiojantys teisės aktai pagal 1998 m. balandžio 7 d. Tarybos direktyvą 98/24/EB suteikia tinkamą apsaugą nuo DEGBE keliamo pavojaus.2001 m. spalio mėn. Komisija atliko DEGBE prekybos ir naudojimo apribojimų taikymo visoje Bendrijoje privalumų ir trūkumų tyrimą. Per tyrimą buvo nagrinėjami privalumai, susiję su galimais apribojimais, ir trūkumai (ekonominiai ir kiti), pakaitinių cheminių medžiagų tinkamumas bei poveikis mažosioms ir vidutinėms įmonėms. Per tyrimą buvo nagrinėjamos įvairios galimos pavojaus mažinimo priemonės, kurios galėtų būti priimtos kaip draudimas naudoti DEGBE turinčius preparatus purškiamų dažų gamybai arba kaip papildomi ženklinimo reikalavimai. Didžiausios leistinos DEGBE koncentracijos dažuose nustatymas buvo įvertintas kaip tinkama priemonė pašalinti pavojui, kuris vartotojams kyla dažant purškiamaisiais dažais.2007 m. vasario mėn. po diskusijų su kompetentingų institucijų darbo grupe, atsakinga už Direktyvos 76/769/EEB įgyvendinimą (ribojimų darbo grupė), oksiduotų skiediklių gamintojų asociacija (OSGA) pateikė naują informaciją apie DEGBE toksiškumą ir poveikį[12], kurią įvertino ES rizikos vertinimą rengiantys Nyderlandai. Remiantis atliekant geriamojo vandens tyrimus gauta informacija, įkvėpimo tyrimuose nustatytas poveikis plaučiams buvo įvertintas kaip vietinio ūmaus, o ne sisteminio pobūdžio, ir remiantis atsargiomis prielaidomis apie įkvepiamą frakciją bei aerozolių dalelių dydžio pasiskirstymą, prieita išvados, kad saugi DEGBE koncentracijos riba purškiamuosiuose dažuose yra 3 %. Taip pat buvo atliktas panašus kitų dažų, kurių sudėtyje yra DEGBE, vertinimas ir nustatyta, kad DEGBE garai nuo teptuku ar voleliu dažytų paviršių nekelia toksikologinio pavojaus. Taigi, nebuvo nustatyta pavojaus dažant teptuku arba voleliu.1.2.3. Metilendifenil diizocianatas (MDI)Pagal Tarybos reglamentą (EEB) Nr. 793/93 Belgijos atliktame rizikos vertinime pateikta išvada, kad reikia riboti pavojų žmonių sveikatai (darbuotojams ir vartotojams).Rizikos vertinimo ataskaita buvo pateikta Toksiškumo, ekotoksiškumo ir aplinkos moksliniam komitetui (TEAMK), kuris priėmė nuomonę 2004 m. sausio 8 d. 41–ajame plenariniame posėdyje[13]. TEAMK patvirtino rizikos vertinimo išvadas.MDI keliamo pavojaus žmonių sveikatai mažinimo strategiją ataskaitą rengiančios Belgijos pavedimu 2004 m. lapkričio mėn. parengė ECOLAS. Šio tyrimo išvadose rekomenduojama taikyti asmenines apsaugos priemones ir pateikti pakankamus nurodymus, kaip naudoti MDI turinčius preparatus, parduodamus plačiajai visuomenei.2006 m. birželio mėn. ataskaitą rengiančios Belgijos pavedimu BIPRO atliko įvairių galimų MDI prekybos ir naudojimo ribojimo priemonių privalumų ir trūkumų tyrimą. Šio tyrimo išvadose rekomenduojama riboti plačiajai visuomenei parduodamų preparatų, kurių sudėtyje yra MDI, prekybą ir naudojimą parduodant juos tik su tinkamomis asmeninėmis apsaugos priemonėmis ir papildomomis tvarkymo bei naudojimo instrukcijomis.Komisijos rekomendacijoje 2007/xxx/EB nustatyta MDI pavojaus mažinimo strategija[14]. Strategijoje teigiama, kad reikia priimti prekybos ir naudojimo ribojimus dėl MDI naudojimo vartotojų produktuose. Darbuotojų atžvilgiu strategijoje rekomenduojama pagal Tarybos direktyvą 98/24/EB Bendrijos lygiu nustatyti MDI poveikio darbo vietoje ribines vertes.1.2.4. CikloheksanasPagal Tarybos reglamentą (EEB) Nr. 793/93 Prancūzijos atliktame rizikos vertinime pateikta išvada, kad reikia riboti pavojų žmonių sveikatai (darbuotojams ir vartotojams) dėl poveikio, atsirandančio naudojant klijus, kuriuose yra cikloheksano. Klijai, kurių sudėtyje yra cikloheksano, daugiausia skirti vartotojams, tad vertinant riziką labiausiai buvo atsižvelgiama į jų naudojimą tiesiant kilimines dangas, nes šioje srityje ir kyla didžiausias pavojus.Rizikos vertinimo ataskaita buvo pateikta Toksiškumo, ekotoksiškumo ir aplinkos moksliniam komitetui (TEAMK), kuris priėmė nuomonę 2002 m. sausio 9 d. 29–ajame plenariniame posėdyje[15]. TEAMK patvirtino rizikos vertinimo išvadas.Komisijos rekomendacijoje 2007/xxx/EB[16] nustatyta strategija, kaip riboti pavojų vartotojams, ir joje rekomenduojami pardavimo ir naudojimo ribojimai naudojant cikloheksaną neopreno pagrindu gaminamuose klijuose, skirtuose vartotojams. Prieita išvados, kad darbuotojų atžvilgiu jau galiojantys teisės aktai pagal 1998 m. balandžio 7 d. Tarybos direktyvą 98/24/EB suteikia tinkamą apsaugą nuo cikloheksano keliamo pavojaus, kai jis naudojamas pramonėje.1.2.5. Amonio nitratas (AN)AN trąšos gali atsitiktinai sprogti tik jei amonio nitrato kiekis, arba tiksliau – bendras azoto kiekis, viršija kritinę vertę. Tokios didelės azoto koncentracijos AN trąšos Reglamente (EB) Nr. 2003/2003 dėl trąšų yra apibrėžtos kaip turinčios daugiau nei 28 % masės amonio nitrato azoto. Amonio nitrato pagrindu pagamintos trąšos, kuriose yra mažiau kaip 28 % azoto, laikomos nekeliančiomis sprogimo pavojaus esant įprastoms tvarkymo ir naudojimo sąlygoms.Kad trąšos, kuriose yra didelė amonio nitrato koncentracija, galėtų laisvai judėti vidaus rinkoje, su jomis turi būti atliktas atsparumo detonacijai bandymas, kaip nurodyta Reglamente (EB) Nr. 2003/2003. Jos taip pat turi atitikti keletą techninių reikalavimų, susijusių su jų akytumu, dalelių dydžiu, pH ir priemaišų kiekiu.Tačiau Reglamentas (EB) Nr. 2003/2003 taikomas tik į jo taikymo sritį patenkančioms trąšoms, kurios ženklinamos kaip „EB trąšos“, todėl remiantis šiuo reglamentu negalima taikyti priemonių ne EB trąšoms. Ne EB trąšų gamintojai reglamento gali laikytis savanoriškai.Jei trąšos skirtos parduoti tik vienoje valstybėje narėje, gamintojai gali laikytis tik nacionaliniu lygiu galiojančių teisės aktų. Taigi tokios trąšos gali neatitikti Europos lygmeniu nustatytų saugos reikalavimų. Siekiant užtikrinti vienodą saugos lygį visoje ES, visos amonio nitrato trąšos turėtų atitikti tuos pačius saugos reikalavimus.Detonacijos pavojus kyla ne tik įprastomis sąlygomis tvarkant ir naudojant trąšas žemės ūkyje, bet ir dėl to, kad teroristai jas naudojo taip pat ir sprogmenims gaminti. Kad aukštos azoto koncentracijos AN trąšų apgalvotam netinkamam naudojimui būtų sunkiau įsigyti, azoto kiekis plačiajai visuomenei parduodamose trąšose turi būti ne didesnis kaip 20 %.1.3. Numatomas ES teisės aktų poveikisEsant poreikiui riboti pavojų vartotojams, o visų pirma siekiant užtikrinti tinkamą apsaugą naudojant savarankiškai, preparatams, kuriuose yra DEGME, DEGBE, MDI arba cikloheksano ir kurie tiekiami į rinką plačiajai visuomenei parduoti, turi būti taikomi tam tikri ribojimai.Šiuo sprendimu būtų keičiamas Direktyvos 76/769/EEB I priedas įtraukiant šias chemines medžiagas: DEGME, DEGBE, MDI ir cikloheksaną. Preparatų, kurių sudėtyje yra šių medžiagų, tiekimas į rinką plačiajai visuomenei parduoti bus ribojamas tam tikrų naudojimo paskirčių atžvilgiu.Remiantis šio sprendimo nuostatomis ir siekiant sumažinti galimą pavojų vartotojams naudojant šias medžiagas, turėtų būti taikomos atitinkamos priemonės, pvz., didžiausia medžiagos koncentracija (pvz., DEGME ir DEGBE), mažesnė pakuotė (pvz., cikloheksanas), privalomas pirštinių pardavimas su produktu (pvz., MDI) ir papildomos instrukcijos ant produkto (pvz., DEGBE, MDI, cikloheksanas).Kad su visomis amonio nitrato trąšomis susijęs ūkininkų ir tiekėjų saugos lygis visoje ES būtų vienodai aukštas, o didelės azoto koncentracijos trąšos būtų tiekiamos tik žemės ūkio srityje dirbantiems profesionalams, Direktyvos 76/769/EEB I priedas taip pat turėtų būti iš dalies pakeistas siekiant nustatyti saugos reikalavimus visoms ES gaminamoms amonio nitrato trąšoms ir sumažinti azoto koncentraciją amonio nitrato trąšose, parduodamose plačiajai visuomenei.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI2.1. KonsultacijosKalbant apie DEGBE, DEGME, MDI ir cikloheksaną, buvo atlikti ne tik įvairūs ankstesniame skyriuje minėti tyrimai, bet taip pat keliuose kompetentingų institucijų darbo grupės, atsakingos už Direktyvos 76/769/EB įgyvendinimą, pozėdžiuose buvo prašoma patarimų dėl pasiūlymo rengimo. Buvo konsultuojamasi su pramonės ekspertais, Europos chemijos pramonės taryba (ECPT) ir kitomis organizacijoms, taip pat su Europos vartotojų organizacija (EVO).Kalbant apie amonio nitratą, 2006 m. kovo 24 d. Komisijos trąšų darbo grupės, kurioje dalyvavo kompetentingų institucijų ir EFMA[17] atstovaujamos pramonės ekspertai, posėdyje buvo paprašyta patarimo dėl pasiūlymo rengimo ir gautas toks atsakymas: „... tam tikrų veiksmų, kuriais turėtų būti pagerinta amonio nitrato sauga jį naudojant įprastomis sąlygomis. ...remiantis direktyva 76/769/EEB visoms amonio nitrato trąšoms turėtų būti taikomas reglamentas dėl trąšų, kuris dabar taikomas tik „EB trąšoms“.2.2. Poveikio vertinimasBuvo parengtas ir 2007 m. gegužės 29 d. Poveikio vertinimo (PV) tarybai nusiųstas išsamus poveikio vertinimas; pastaroji pateikė nuomonę 2007 m. birželio 15 d. po 2007 m. birželio 13 d. įvykusio tarybos posėdžio.Visos tarybos pastabos (PV kokybės patikrinimas ir galutinė nuomonė) buvo įtrauktos į galutinį poveikio vertinimo variantą[18].Pagrindiniai poveikio vertinimo rezultatai pateikti toliau.2.2.1. Poveikio vertinimo išvadosDėl DEGMEVisiškas draudimas tiekti į rinką dažus ir dažų nuėmiklius, kurių sudėtyje yra DEGME ir kurie skirti vartotojams naudoti, yra veiksminga priemonė pavojui vartotojams pašalinti. Remiantis atliktu tyrimu, pramonė nepatirs papildomų išlaidų, todėl ši priemonė yra proporcinga.Dėl DEGBEMažiausios 3 % DEGBE koncentracijos plačiajai visuomenei parduodamuose purškiamuosiuose dažuose nustatymas yra veiksminga priemonė pavojui vartotojams pašalinti. Ši priemonė nelems didelių pramonės išlaidų, nes DEGBE koncentracija daugelyje purškiamųjų dažų jau yra apie 3 % ar mažiau. Papildoma nuoroda „Nenaudoti įrenginiuose dažams purkšti“ ant visų kitų dažų, kuriuose DEGBE koncentracija yra didesnė nei 3 % vartotojams padės tinkamai juos naudoti. Pramonės patiriamos išlaidos keičiant ženklinimą yra nedidelės ir gali būti sumažintos nustatant ilgesnį pereinamąjį laikotarpį per kurį priemonė turės būti įgyvendinta. Todėl ši priemonė yra proporcinga.Dėl MDIReikalavimas pridėti polietilenines pirštines ir specialius perspėjimus bei naudojimo instrukcijas prie visų produktų, kuriuose yra MDI ir kurie parduodami plačiajai visuomenei, yra veiksminga priemonė sumažinti pavojui, kylančiam vartotojų sveikatai. Vartotojai gali sumažinti poveikį odai ir jie bus gerai informuoti, kad galėtų tinkamai naudoti MDI produktus. Polietileninių pirštinių kaina yra maža palyginus su produkto kaina, o ženklinimo keitimo išlaidos gali būti sumažintos, jei bus nustatytas ilgesnis laikotarpis, per kurį priemonė turės būti įgyvendinta. Taigi papildomas reikalavimas prie produktų pridėti pirštines ir išsamesnes instrukcijas yra proporcinga priemonė.Ribojimų darbo grupės posėdžiuose valstybių narių kompetentingos institucijos, suinteresuotosios šalys ir Komisija sutarė, kad reikia atlikti tyrimą ir surinkti daugiau duomenų apie galimus kvėpavimo takų alergijos dėl MDI turinčių produktų atvejus. Tyrimą atliks specializuoti centrai ir jį tvirtins Komisija. Jei bus patvirtintas pavojus vartotojams, remiantis šio tyrimo rezultatais ir vėlesne ekonominės naudos analize, turės būti svarstomos kitos apsaugos priemonės.Dėl cikloheksanoPlačiajai visuomenei parduodamų neopreno pagrindu pagamintų klijų, kurių sudėtyje yra cikloheksano, papildomas ženklinimas „Nenaudoti kiliminei medžiagai kloti“ ir „Nenaudoti esant blogai ventiliacijai“ bei iki 650 g sumažintas pakuotės dydis yra veiksmingos priemonės vartotojams kylančiam pavojui mažinti. Pramonės patiriamos išlaidos keičiant ženklinimą nėra labai didelės ir gali būti sumažintos, jei bus nustatytas ilgesnis pereinamasis laikotarpis, per kurį priemonė turės būti įgyvendinta. Todėl šios priemonės taip yra proporcingos.Dėl amonio nitrato (AN)AN trąšų prekybos ribojimas, kad trąšas, kuriose azoto koncentracija yra daugiau kaip 28 %, būtų galima tiekti į rinką tik tuo atveju, jei jos atitinka Reglamento (EB) Nr. 2003/2003 saugos reikalavimus, yra pats veiksmingiausias ir mažiausiai išlaidų reikalaujantis variantas siekiant užtikrinti, kad visos AN trąšos atitiktų suderintus ir pripažintus saugos standartus: šiuo metu valstybės narės nacionalinėms trąšoms taiko skirtingas priemones. Ši priemonė yra reikalinga užpildyti spragai dabartiniuose teisės aktuose, pagal kuriuos leidžiama prekiauti nacionalinėmis trąšomis kartu pardavinėjant „EB trąšas“ pagal Reglamentą (EB) Nr. 2003/2003. Plačiajai visuomenei bus pardavinėjamos tik tos trąšos, kuriose azoto koncentracija yra mažesnė nei 20 %. Trąšų, kuriose yra mažiau nei 20 % azoto, pardavimo plačiajai visuomenei sumažėjimas yra nežymus ir jis bus kompensuotas panašia kaina parduodant kitų rūšių tokį pat poveikį turinčias trąšas.3. TEISINIAI PASIŪLYMO ASPEKTAI3.1. Teisinis pagrindasTeisinis pasiūlymo pagrindas – Sutarties 95 straipsnis.Šiuo sprendimu būtų nustatytos plačiajai visuomenei parduoti skirtų DEGME, DEGBE, MDI ir cikloheksano preparatų tiekimo į rinką ir naudojimo suderintos taisyklės. Juo taip pat būtų nustatytos AN kaip medžiagos ir preparatų, skirtų naudoti kaip trąšos, tiekimo į rinką suderintos taisyklės.Šiuo sprendimu būtų nustatytos vienodos produktų judėjimo taisyklės ir taip būtų išvengta kliūčių prekybai, kurios kyla dėl valstybių narių teisės aktų skirtumų. Šiuo siūlomu Direktyvos 76/769/EEB daliniu pakeitimu būtų pagerintos vidaus rinkos veikimo sąlygos ir būtų užtikrintas aukštas žmonių sveikatos apsaugos lygis.3.2. Subsidiarumo ir proporcingumo principaiTarybos direktyva 76/769/EEB dėl tam tikrų pavojingų medžiagų ir preparatų tiekimo į rinką ir naudojimo ribojimų siekiama nustatyti visoje ES suderintas taisykles, siekiant išvengti nacionaliniuose teisės aktuose esančių skirtumų, kurie gali sudaryti kliūtis prekybai Bendrijoje. Šio tikslo neįmanoma pasiekti paliekant atsakomybę veikti tik valstybėms narėms.Šiuo sprendimu siūlomos priemonės yra proporcingos, nes jomis nesiekiama daugiau, nei reikia pasiekti tikslui pagerinti žmonių sveikatą, o pramonės ir apskritai visuomenės ekonominės sąnaudos dėl specialių reikalavimų yra nedidelės.3.3. Pasirinkta priemonėKomisija pasirinko Tarybos direktyvą 76/769/EEB, nes tai geriausia priemonė vidaus rinkai apsaugoti ir aukštam žmonių sveikatos ir aplinkos apsaugos lygiui užtikrinti. Todėl ši priemonė atitinka Sutarties 95 straipsnio 3 dalį.2003 m. birželio 1 d. Direktyva 76/769/EEB bus panaikinta 2006 m. gruodžio 18 d. Europos Parlamento ir Tarybos reglamentu (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančiu Europos cheminių medžiagų agentūrą, iš dalies keičiančiu Direktyvą 1999/45/EB bei panaikinančiu Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB. Šiuo sprendimu turimi padaryti Direktyvos 76/769/EEB I priedo daliniai pakeitimai bus taikomi nuo 2009 m. birželio 1 d. ir bus įtraukti į Reglamento (EB) Nr. 1907/2006 XVII priedą.Direktyvos 76/769/EEB I priedą tikslingiau keisti sprendimu, o ne direktyva, nes siūlomų ribojimų perkėlimas į nacionalinius teisės aktus būtų baigtas vos keli mėnesiai iki Direktyvos 76/769/EEB panaikinimo. Todėl perkėlimas būtų visiškai nenaudingas. Šiuo atveju sprendimas yra tinkamesnis teisės aktas nei direktyva.4. POVEIKIS BIUDŽETUIŠiuo sprendimu nedaromas joks poveikis biudžetui.2007/0200 (COD)PasiūlymasEUROPOS PARLAMENTO IR TARYBOS SPRENDIMASiš dalies keičiantis Tarybos direktyvą 76/769/EEB dėl tam tikrų pavojingų medžiagų ir preparatų 2-(2-metoksietoksi)etanolio, 2-(2-butoksietoksi)etanolio, metilendifenil diizocianato, cikloheksano ir amonio nitrato pardavimo ir naudojimo ribojimų (Tarybos direktyvos 76/769/EEB dalinis pakeitimas)(tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[19],atsižvelgdami į Europos ekonomikos ir socialinių reikalų komiteto nuomonę[20],laikydamiesi Sutarties 251 straipsnyje nustatytos tvarkos[21],kadangi:(1) 2-(2-metoksietoksi)etanolio (DEGME), 2-(2-butoksietoksi)etanolio (DEGBE), metilendifenil diizocianato (MDI) ir cikloheksano keliamas pavojus žmonių sveikatai buvo įvertintas pagal 1993 m. kovo 23 d. Tarybos Reglamentą (EEB) Nr. 793/93 dėl esančių medžiagų rizikos įvertinimo ir kontrolės[22]. Atlikus šių cheminių medžiagų rizikos vertinimą nustatyta, kad reikia sumažinti žmonių sveikatai keliamą pavojų. Šias išvadas patvirtino Toksiškumo, ekotoksiškumo ir aplinkos mokslinis komitetas (TEAMK).(2) 1999 m. spalio 12 d. Komisijos rekomendacijose 1999/721/EB dėl medžiagų rizikos įvertinimo rezultatų ir rizikos mažinimo strategijų: 2-(2-butoksietoksi)etanolio; 2-(2-metoksietoksi)etanolio; alkanų, C10-13, chloro; benzeno, C10-13-alkil junginių[23] ir 2007/xxx/EB dėl medžiagų rizikos įvertinimo rezultatų ir rizikos mažinimo strategijų: piperazino; cikloheksano; metilendifenil diizocianato; but-2in-1,4-diolo; metilksirano; anilino; 2-etilheksilakrilato; 1,4-dichlorbenzeno; 3,5-dinitro-2,6-dimetil-4-tret-butilacetofenono; di-(2-etilheksil)ftalato; fenolio; bis(pentabromfenil)eterio; 5-tret-butil-2,4,6-trinitro-m-ksileno[24], priimtose pagal Reglamentą (EEB) Nr. 793/93, pasiūlyta strategija DEGME, DEGBE, MDI ir cikloheksano keliamam pavojui mažinti ir rekomenduojama ribojančias priemones pagal 1976 m. liepos 27 d. Tarybos direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo[25] privalomai taikyti preparatams, kurių sudėtyje yra šių medžiagų ir kurie tiekiami į rinką parduoti plačiajai visuomenei.(3) Siekiant apsaugoti vartotojus, reikia riboti DEGME, DEGBE, MDI ir cikloheksano turinčių preparatų tiekimą į rinką ir naudojimą, juos naudojant konkrečiomis paskirtimis.(4) DEGME nebenaudojamas kaip vartotojams skirtų dažų ir dažų nuėmiklių sudedamoji dalis. Pirmiau minėtas rizikos vertinimas parodė, kad pavojus vartotojų sveikatai kyla dėl dažų ir dažų nuėmiklių, kurių sudėtyje yra DEGME, poveikio odai. Preparatai, kuriuose yra DEGME ir kurie naudojami dažuose ir dažų nuėmikliuose, neturėtų būti tiekiami į rinką parduoti plačiajai visuomenei. Rinkos priežiūros tikslais turėtų būti nustatyta didžiausia 0,1 % DEGME koncentracija preparatuose.(5) DEGBE naudojama kaip dažų sudedamoji dalis. Pirmiau minėtas DEGBE rizikos vertinimas parodė, kad pavojus vartotojų sveikatai kyla dėl poveikio įkvėpus, kai dažoma dažus purškiant. Turi būti nustatyta išvestinė saugi ne didesnė kaip 3 % DEGBE koncentracija purškiamuosiuose dažuose, kad būtų užkirstas poveikiui, kurį vartotojai patiria įkvėpdami.(6) Ant kitų nepurškiamųjų dažų turėtų būti įspėjimas nenaudoti tokių dažų su purškimo įranga, jei tuose dažuose DEGBE koncentracija yra 3 % ar didesnė.(7) Siekiant tinkamai pamažu pašalinti iš rinkos DEGBE koncentracijos reikalavimų neatitinkančius dažus, turėtų būti nustatytos atskiros ribojimų taikymo datos, atsižvelgiant į DEGBE purškiamuosiuose dažuose pirmo tiekimo į rinką ir galutinę pardavimo datą.(8) MDI rizikos vertinimas parodė, kad naudojant preparatus, kurių sudėtyje yra MDI, vartotojams kyla poveikio per odą ir įkvėpus pavojus ir kad jį reikia riboti. Siekiant užkirsti kelią ir pašalinti šiuos pavojus, MDI turinčius preparatus tiekti į rinką ir parduoti plačiajai visuomenei turėtų būti leidžiama tik laikantis tam tikrų reikalavimų, kaip antai prie pakuotės privalomai pridėti polietilenines pirštines ir pateikti papildomas instrukcijas ant pakuotės. Apsaugos priemonių tiekimas ir atitinkamų instrukcijų spausdinimas pareikalaus konkrečių gamintojų pastangų, turėtų būti nustatytas ilgesnis pereinamasis laikotarpis.(9) MDI plačiai naudojamas vartotojų produktams gaminti, kaip antai vienakomponentės montavimo putos (VMP). Vartotojų kvėpavimo takų alergijos atvejų dažnumas vis dar nenustatytas. Reikia surinkti daugiau duomenų apie asmenis, kuriems pasireiškė kvėpavimo takų alergija dėl preparatų, kurių sudėtyje yra MDI, poveikio. Duomenis turėtų rinkti kvėpavimo takų alergijos srityje besispecializuojantys centrai, remdamiesi Komisijos patvirtintu tyrimo protokolu. Kai nauji duomenys bus surinkti ir bus įrodyta, kad reikia naujų ribojančių priemonių, remiantis tais duomenimis turėtų būti taikoma procedūra, nustatyta 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB[26], 69 straipsnio 1 ir 3 dalyse.(10) Atliekant cikloheksano rizikos vertinimą buvo tiriamas cikloheksano turinčių preparatų poveikis vartotojams klojant kiliminę dangą ir padaryta išvada, jog reikalingos ribojančios priemonės, kad būtų sumažintas pavojus vartotojams juos naudojant tokia paskirtimi. Neopreno pagrindu pagaminti klijai, kuriuose yra cikloheksano, turėtų būti tiekiami į rinka plačiajai visuomenei parduoti tik sumažinus pakuotės dydį. Prie produkto pridėtos suderintos instrukcijos turėtų apsaugoti vartotojus nuo naudojimo netinkamomis sąlygomis, t. y. esant prastai ventiliacijai ar naudojant netinkama paskirtimi, kaip antai klojant kiliminę dangą.(11) Visoje Bendrijoje kaip trąšos plačiai naudojamas amonio nitratas gali veikti kaip oksiduojanti medžiaga. Svarbiausia, jis gali sprogti sumaišius jį su kai kuriomis kitomis medžiagomis. Todėl amonio nitrato trąšos turi atitikti tam tikrus reikalavimus tiekiant į rinką, kad būtų užtikrinta, jog jis atsitiktinai nesprogs.(12) 2003 m. spalio 13 d. Europos Parlamento ir Tarybos reglamente (EB) Nr. 2003/2003 dėl trąšų[27] amonio nitrato trąšoms nustatyti suderinti reikalavimai, įskaitant saugos reikalavimus. Šiuos reikalavimus atitinkančios trąšos gali būti ženklinamos „EB trąšomis“ ir gali laisvai judėti vidaus rinkoje.(13) Jei trąšos skirtos parduoti tik vienoje valstybėje narėje, gamintojai gali laikytis tik nacionaliniu lygiu galiojančių teisės aktų. Taigi tokios trąšos gali neatitikti Bendrijos lygmeniu nustatytų saugos reikalavimų. Todėl siekiant užtikrinti vienodą saugos lygį visoje Bendrijoje, visos amonio nitrato trąšos turėtų atitikti tuos pačius saugos reikalavimus.(14) Reglamento (EB) Nr. 2003/2003 III priede pateiktas amonio nitrato trąšų, kuriose yra daugiau kaip 28 % azoto, atsparumo detonacijai bandymas. Jame taip pat nurodytos kelios tokių trąšų fizinės savybės ir cheminių priemaišų koncentracijos, kad būtų sumažintas detonacijos pavojus. Šiuos reikalavimus atitinkančios arba mažiau nei 28 % azoto turinčios amonio nitrato trąšos visose valstybėse narėse priimamos kaip saugios naudoti žemės ūkyje.(15) Todėl visos Bendrijoje parduodamos amonio nitrato trąšos turi atitikti Reglamente (EB) Nr. 2003/2003 išdėstytus saugos reikalavimus.(16) Amonio nitrato trąšos buvo naudojamos sprogmenims neteisėtai gaminti. Tokiai paskirčiai tinkamų naudoti trąšų azoto koncentracija gali būti 20 %. Šių rūšių trąšos turėtų būti parduodamos tik profesionaliems ūkininkams, o plačiajai visuomenei parduodamuose amonio nitrato preparatuose azoto koncentracija turi būti ribojama iki mažiau kaip 20 %.(17) Direktyvą 76/769/EEB reikėtų atitinkamai iš dalies pakeisti.(18) Ši direktyva nepažeidžia Bendrijos teisės aktų, nustatančių būtiniausius darbuotojų apsaugos reikalavimus, pvz., 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo[28] ir atskirų ja pagrįstų direktyvų, ypač 2004 m. balandžio 29 d. Europos Parlamento ir Tarybos direktyvos 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira direktyva, kaip numatyta Direktyvos 89/391/EEB 16 straipsnio 1 dalyje) (kodifikuota redakcija)[29] ir 1998 m. balandžio 7 d. Tarybos direktyvos 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (keturioliktoji atskira direktyva, kaip numatyta Direktyvos 89/391/EEB 16 straipsnio 1 dalyje)[30],PRIĖMĖ ŠĮ SPRENDIMĄ:1 straipsnisDirektyvos 76/769/EEB I priedas iš dalies keičiamas pagal šio sprendimo priedą.2 straipsnisŠis sprendimas įsigalioja trečią dieną po jo paskelbimo Europos Sąjungos oficialiajame leidinyje .3 straipsnisŠis sprendimas skirtas valstybėms narėms.Priimta BriuselyjeEuropos Parlamento vardu Tarybos varduEuropos Parlamento vardu Tarybos varduPirmininkas PirmininkasPRIEDASDirektyvos 76/769/EEB I priedas papildomas šiais 53–57 punktais:(53) 2-(2-metoksietoksi)etanolis (DEGME) CAS Nr. 111-77-3 EINECS Nr. 203-906-6 | Netiekiamas į rinką nuo [18 mėnesių nuo šio sprendimo įsigaliojimo] plačiajai visuomenei parduoti kaip dažų ir dažų nuėmiklių sudedamoji dalis, jei jo koncentracija yra 0,1 % masės arba didesnė. |(54) 2-(2-butoksietoksi)etanolis (DEGBE) CAS Nr. 112-34-5 EINECS Nr. 203-961-6 | Netiekiamas į rinką nuo [18 mėnesių nuo šio sprendimo įsigaliojimo] plačiajai visuomenei parduoti kaip purškiamųjų dažų sudedamoji dalis, jei jo koncentracija yra 3% masės arba didesnė. 1 punkte nurodytos koncentracijos reikalavimo neatitinkantys dažai netiekiami į rinką plačiajai visuomenei parduoti nuo [24 mėnesiai nuo šio sprendimo įsigaliojimo]. Nepažeidžiant kitų Bendrijos teisės aktų dėl pavojingų medžiagų ir preparatų klasifikavimo, pakavimo ir ženklinimo, dažai, išskyrus purškiamuosius dažus, kuriuose DEGBE koncentracija yra daugiau kaip 3 % masės ir kurie tiekiami į rinką plačiajai visuomenei parduoti, nuo [24 mėnesiai nuo šio sprendimo įsigaliojimo] įskaitomai ir nenutrinamai ženklinami tokiu užrašu: „Nenaudoti įrenginiuose dažams purkšti“ |(55) Metilendifenil diizocianatas (MDI) CAS Nr. 26447-40-5 EINECS Nr. 247-714-0 | Netiekiamas į rinką nuo [24 mėnesiai nuo šio sprendimo įsigaliojimo] plačiajai visuomenei parduoti kaip preparatų sudedamoji dalis, jei jo koncentracija yra didesnė kaip 0,1% masės, išskyrus atvejus, kai: pakuotėje yra polietileninės pirštinės, pakuotė įskaitomai ir nenutrinamai paženklinta kaip nurodyta toliau bei nepažeidžiant kitų Bendrijos teisės aktų dėl pavojingų medžiagų ir preparatų klasifikavimo, pakavimo ir ženklinimo: „Gali sukelti alergines reakcijas asmenims, kurie yra jautrūs kitiems nei MDI diizocianatams. Gali sukelti į astmą panašią reakciją astma sergantiems asmenims. Gali sukelti odos reakcija odos ligomis sergantiems asmenims. Esant blogai ventiliacijai, naudoti kaukę su filtru nuo dujų (pvz., EN 14387:2004 tipo kaukę su A1 tipo filtru).“ Išimties tvarka 1 punkto a dalis netaikoma karštyje tirpiems klijams. Fiziniai ar juridiniai asmenys, pirmą kartą į rinką teikiantys MDI turinčius preparatus, 3 metus nuo 1 dalyje nurodytų ribojimų įgyvendinimo datos renka duomenis apie galimus žmonėms kilusios kvėpavimo takų alergijos atvejus naudojant MDI turinčius preparatus ir šiuos duomenis pateikia Komisijai. Duomenis renka kvėpavimo takų alergijos srityje besispecializuojantys centrai remdamiesi tyrimo protokolu ir gavę Komisijos sutikimą. Europos Parlamento ir Tarybos reglamento (EB) Nr. 1907/2006 69 straipsnio 1 ir 2 dalys* taikomos visos, nebent surinkti duomenys rodo, kad nereikia naujų ribojančių priemonių be tų, kurios jau taikomos. |(56) Cikloheksanas CAS Nr. 110-82-7 EINECS Nr. 203-806-2 | Netiekiamas į rinką didesnėse nei 650 g pakuotėse nuo [18 mėnesių nuo šio sprendimo įsigaliojimo] plačiajai visuomenei parduoti kaip neopreno pagrindu gaminamų klijų sudedamoji dalis, jei jo koncentracija yra 0,1% masės arba didesnė. Neopreno pagrindu gaminami klijai, kuriuose yra cikloheksano ir kurie neatitinka 1 punkto, netiekiami į rinką plačiajai visuomenei parduoti nuo [24 mėnesiai nuo šio sprendimo įsigaliojimo]. Nepažeidžiant kitų Bendrijos teisės aktų dėl pavojingų medžiagų ir preparatų klasifikavimo, pakavimo ir ženklinimo, neopreno pagrindu gaminami klijai, kuriuose cikloheksano koncentracija yra 0,1 % masės arba didesnė ir kurie tiekiami į rinką plačiajai visuomenei parduoti, nuo [24 mėnesiai nuo šio sprendimo įsigaliojimo] įskaitomai ir nenutrinamai ženklinami tokiu užrašu: „Nenaudoti esant blogai ventiliacijai. Nenaudoti kiliminei medžiagai kloti.“ |(57) amonio nitratas (AN) CAS Nr. 6484-52-2 EINECS Nr. 229-347-8 | Pirmą kartą netiekiamas į rinką nuo [18 mėnesių nuo šio sprendimo įsigaliojimo] kaip medžiaga arba preparatuose, kuriuose yra daugiau kaip 28 % masės azoto, susijusio su amonio nitratu, kurie naudojami kaip kietosios paprastosios arba sudėtinės trąšos, išskyrus atvejus, kai trąšos atitinka techninius didelės azoto koncentracijos amonio nitrato trąšų reikalavimus, išdėstytus Europos Parlamento ir Tarybos Reglamento (EB) Nr. 2003/2003 dėl trąšų III priede**. Netiekiamas į rinką nuo [18 mėnesių nuo šio sprendimo įsigaliojimo] plačiajai visuomenei parduoti kaip medžiaga arba preparatuose, kuriuose su amonio nitratu susijusio azoto koncentracija yra 20% masės arba daugiau. |* OL L 396, 2006 12 30, p. 1.**OL L 304, 2003 11 21.[pic][pic][pic][pic][pic][pic][1] 1999 m. spalio 12 d. Komisijos rekomendacija 1999/721/EB dėl šių medžiagų rizikos įvertinimo rezultatų ir rizikos mažinimo strategijų: 2-(2-butoksietoksi)etanolio; 2-(2-metoksietoksi)etanolio; alkanų, C10-13, chloro; benzeno, C10-13-alkil junginiai.[2] Komisijos rekomendacija dėl šių medžiagų rizikos įvertinimo rezultatų ir rizikos mažinimo strategijų: piperazino; cikloheksano; metilendifenil diizocianato; but-2in-1,4-diolo; metilksirano; anilino; 2-etilheksilakrilato; 1,4-dichlorbenzeno; 3,5-dinitro-2,6-dimetil-4-tret-butilacetofenono; di-(2-etilheksil)ftalato; fenolio; bis(pentabromfenil)eterio; 5-tret-butil-2,4,6-trinitro-m-ksilen[3]. Dar nepaskelbta[4] Rizikos vertinimo ataskaita pagal Tarybos reglamentą (EEB) 793/93, paskelbta 1999 m. ir pateikta tinklalapyje http://ecb.jrc.it/esis/[5] Rizikos vertinimo ataskaita pagal Tarybos reglamentą (EEB) 793/93, paskelbta 1999 m. ir pateikta tinklalapyje http://ecb.jrc.it/esis/[6] Rizikos vertinimo ataskaita pagal Tarybos reglamentą (EEB) 793/93, paskelbta 2005 m. ir pateikta tinklalapyje http://ecb.jrc.it/esis/[7] Rizikos vertinimo ataskaita pagal Tarybos reglamentą (EEB) 793/93, paskelbta 2004 m. ir pateikta tinklalapyje http://ecb.jrc.it/esis/[8] Nuomonė pateikta tinklalapyje http://ec.europa.eu/health/ph_risk/committees/sct/sct_opinions_en.htm[9] OL L 292, 1999 11 13, p. 42.[10] 1998 m. balandžio 7 d. Tarybos direktyva 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (keturioliktoji atskira direktyva, kaip numatyta Direktyvos 89/391/EEB 16 straipsnio 1 dalyje). OL L 131, 1998 5 5, p. 11.[11] Nuomonė pateikta tinklalapyje http://ec.europa.eu/health/ph_risk/committees/sct/sct_opinions_en.htm[12] OL L 292, 1999 11 13, p. 42.[13] 2007 m. gegužės mėn. Komisijai ir ribojimų darbo grupės nariams pateiktas oksiduotų skiediklių gamintojų asociacijos, OSGA pranešimas.[14] Nuomonė pateikta tinklalapyje http://ec.europa.eu/health/ph_risk/committees/sct/sct_opinions_en.htm[15] OL C […], […], p. […].[16] Nuomonė pateikta tinklalapyje http://ec.europa.eu/health/ph_risk/committees/sct/sct_opinions_en.htm[17] OL C […], […], p. […].[18] Europos trąšų gamintojų asociacija (EFMA)[19] Komisijos tarnybų darbo dokumentas „Poveikio vertinimo ataskaita“ pateiktas tinklalapyje http://ec.europa.eu/enterprise/chemicals/studies_en.htm[20] OL C[…], […], p. […].[21] OL C[…], […], p. […].[22] OL C […], […], p. […].[23] OL L 84, 1993 4 5, p. 1. Reglamentas su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).[24] OL L 292, 1999 11 13, p. 42.[25] OL C […], […], p. […].[26] OL L 262, 1976 9 27, p. 201. Direktyva su paskutiniais pakeitimais, padarytais Komisijos sprendimu 2006/139/EB (OL L 384, 2006 12 29, p. 94).[27] OL L 396, 2006 12 30, p. 1.[28] OL L 304, 2003 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 162/2007 (OL L 51, 2007 2 20, p. 7).[29] OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[30] OL L 158, 2004 4 30, p. 50.[31] OL L 131, 1998 5 5, p. 11.